b"\n_START_ARTICLE_\nNueva C\xc3\xa1diz\n_START_SECTION_\nHist\xc3\xb2ria\n_START_PARAGRAPH_\nEl 1502, una ranxeria va ser establerta a Cubagua, ocupada al llarg de 3 o 4 mesos cada any durant la fira de mercat. L'illa era d'inter\xc3\xa8s pels seus rics llits d'ostres de perles. Finalment, el poblament esdevingu\xc3\xa9 permanent i, el 1520, despr\xc3\xa9s de la gran revolta \xc3\xadndia, la seva poblaci\xc3\xb3 resident va superar les 300 persones. El 12 de setembre de 1528 per un decret reial em\xc3\xa8s per Carles V, Nueva C\xc3\xa1diz va ser convertida en ciutat. Fou la primera ciutat espanyola dins Am\xc3\xa8rica del Sud._NEWLINE_L'any 1530 tenia una poblaci\xc3\xb3 de 223 europeus i 700 nadius. El 1535, va arribar a tenir una poblaci\xc3\xb3 de 1500 persones. Per\xc3\xb2 l'esgotament dels llits d'ostres de perles es va fer cada vegada m\xc3\xa9s agut, fent que els espanyols limitessin la producci\xc3\xb3 de perles.\xc2\xa0El descobriment de nous llits d'ostres de perles a la pen\xc3\xadnsula de Guajira, va provocar un declivi de Nueva C\xc3\xa1diz. El 1539 hi havia menys de 50 persones a Cubagua. Un hurac\xc3\xa0 va destruir els edificis restants el 1541 i la col\xc3\xb2nia fou completament abandonada el 1543._NEWLINE_Les ru\xc3\xafnes, les quals s\xc3\xb3n en part submergides sota el mar, van ser declarades\xc2\xa0Monument Nacional de Vene\xc3\xa7uela el 1979. En els 1950s i 1960s l'\xc3\xa0rea va ser examinada per Josep Maria Cruxent qui va publicar treballs com Nueva C\xc3\xa1diz, testimonio de piedra (1955) i Cubagua y el poblamiento oriental de Venezuela en los comienzos (1961). El Museu de Nueva C\xc3\xa1diz a La Asunci\xc3\xb3n cont\xc3\xa9 rel\xc3\xadquies desenterrades en aquest lloc._NEWLINE_El 2015, el director venezol\xc3\xa0 Jorge Thielen Armand va fer el documental \xc2\xabFlor de la Mar\xc2\xbb sobre les ru\xc3\xafnes de Nueva C\xc3\xa1diz a Cubagua."